ྱད་པ།
མཚོ་སྔོན་ཞིང་ཆེན་བོད་སྨན་ཁང་། སྟག་གདོང་གནམ་ལྷ་མཁར།
སྤྱི་ལོའི་དུས་རབས་བཅོ་ལྔ་བ་ཙམ་ལ་གསོ་རིག་སྤྱི་དང་ཁྱད་པར་དཔལ་ལྡན་རྒྱུད་བཞིའི་དཀའ་གནད་
བཀྲོལ་ཏེ་རྗེས་འཛིན་རིག་པ་འདིའི་བསྟན་པའི་བདག་པོ་ལྟ་བུའི་མཁས་པ་བྱང་ཟུར་གཉིས་བོད་ཀྱི་གསོ་རིག་
ལོ་རྒྱུས་ཀྱི་གར་སྟེགས་སྟེང་ཉི་ཟླ་བཞིན་གྲགས་ཤིང་བྱུང་ལ། ལུགས་སྡེ་ཟུང་གིས་རང་རང་གི་བློ་གྲོས་དང་
ལུང་རིགས་ཀྱི་རྩལ་ལ་བརྟེན་ནས་དེ་ཉིད་རྒྱ་ཆེར་བཀྲོལ་བ་དང་། ཁྱད་པར་དུ་ཕྱོགས་སོ་སོའི་རང་ཡུལ་གྱི་
ས་བབས་དང་། གནམ་གཤིས། འཚོ་བའི་གོམས་འདྲིས་སོགས་ཁྱད་ཆོས་དངོས་དང་ཟུང་འབྲེལ་གྱིས་
ཐུན་མོང་མ་ཡིན་པའི་ཉམས་མྱོང་རྣམས་ཕྱོགས་བསྡོམས་དང་ལེགས་བསྒྲིགས་མཛད་པ་དག་གིས་གསོ་རིག་
ད་ ཡང་ ཚེ་ སྲོག་ གི་ དབུགས་ དབྱུང་ བ་ ནི་ བློ་ ལྡན་ སུས་ ཀྱང་ བསྙོན་ འདིང་ མི་ ནུས་ པ་ དེའི་ ཕྱིར།
འདིར་སླར་ བདག་གིས་བཀའ་དྲིན་རྗེས་དྲན་གྱི་ཚུལ་དུ་འདིའི་སྐོར་ལ་རགས་ཙམ་དཔྱད་པར་འདོད་དོ། །
བདག་ཉིད་ཆེན་པོ་བྱང་བ་རྣམ་རྒྱལ་གྲགས་བཟང་གིས་བྱང་ལུགས་ཀྱི་སྲོལ་བཙུགས་ཤིང་།
ཁོང་ལ་
ཞལ་སློབ་བགྲང་ལས་འདས་པ་ལས་གསོ་བྱེད་ཀྱི་སློབ་མའི་ཐུ་བོ་མིའི་ཉི་མ་མཐོང་བ་དོན་ལྡན་དང་། ལྷ་
བཙུན་བཀྲ་ཤིས་དཔལ་བཟང་། ལྷུན་ལྡིངས་ཡབ་སྲས་སོགས་སྐྱེས་མཆོག་ཟམ་མ་ཆད་པར་བྱུང་བ་དག་
གིས་འཆད་རྩོད་རྩོམ་གསུམ་གྱི་སྒོ་ནས་བསྟན་བཅོས་རི་བོའི་གཏོས་དང་མཉམ་པ་མཛད་པ་ལས་གཙོ་བོ་ཡན་
ལག་བརྒྱད་པ་ཐམས་ཅད་ཀྱི་སྙིང་བོ་བསྡུས་པ་ཡིད་བཞིན་ནོར་བུ་རིན་པོ་ཆེ་དང་། རྩ་རྒྱུད་ཀྱི་འགྲེལ་བ་
རྒྱུད་དོན་གསལ་བྱེད་སྒྲོན་མེ། བཤད་རྒྱུད་ཀྱི་འགྲེལ་བ་བདུད་རྩི་ཆུ་རྒྱུན། ་རྒྱུད་དཀའ་འགྲེལ་དགོས་
འདོད་འབྱུང་བ། རྒྱུད་བཞིའི་འགྲེལ་བ་བཀོད་པ་རྣམ་བཞི། རྒྱུད་བཞིའི་རྣམ་ངེས་སམ་བཀའ་སྒྲུབ།
མ་ལཱ་ཡའི་དཀའ་འགྲེལ། ཁོག་འབུགས་འཛུམ་དཀར་བཞད་པའི་ཉི་མ། གསོ་དཔྱད་ལག་ལེན་དགོས་
འདོད་ཀུན་འབྱུང་སོགས་རྒྱུད་བཞིའི་དགོངས་འགྲེལ་དང་ལག་ལེན་ཆོས་འབྱུང་འདི་དག་ནི་སྔ་རབས་འགྲེལ་
བ་དག་ལས་ཁ་གསལ་བརྗོད་བདེ་ཞིང་དཀའ་གནས་གནད་ལ་ཐིངས་པ་མ་ཟད། ལག་ལེན་གྱི་སྐོར་རྣམས་
རྟགས་དང་བཅོས་ཐབས་མ་ཚང་བ་མེད་པ་མཛད་ཡོད།
དཔལ་ལྡན་ཟུར་མཁར་བ་རྗེ་མཉམ་ཉིད་རྡོ་རྗེས་ཟུར་ལུགས་ཀྱི་སྲོལ་ལེགས་པར་ཕྱེས་ཤིང་། ཁོང་ལ་
གསོ་བ་རིག་པའི་ཕྱོགས་ཀྱི་མཐར་ཕྱིན་གྱི་སློབ་མ་བཞི། བྱིན་རླབས་ཞུགས་པའི་སློབ་མ་བརྒྱད།
ཤེས་
རབ་ཅན་གྱི་སློབ་མ་བཅུ་དྲུག ག གྲགས་པ་ཐོབ་པའི་སློབ་མ་ཉི་ཤུ། བླ་དྭགས་ཅན་གྱི་སློབ་མ་བཅུ་དྲུག་
སོགས་བྱུང་བ་ལས། ཆེས་གཙོ་བོ་སྐྱེམས་པ་ཚེ་དབང་དང་། ཤཱཀྱ་དབང་ཕྱུག བྱར་པོ་པཎ་ཆེན།

༩༩ལོའི་རྒྱལ་ཡོངས་བོད་ལུགས་གསོ་རིག་གི་རིག་གཞུང་བགྲོ་གླེང་ཚོགས་འདུའི་ཆེད་རྩོམ།
55
ཁྱད་པར་རང་རིགས་ལས་འཁྲུངས་པའི་ཟུར་མཁར་བློ་གྲོས་རྒྱལ་པོ་དག་གིས་བརྩམས་ཆོས་ལ། མན་ངག་
བྱེ་བ་རིང་བསྲེལ། རྒྱུད་བཞིའི་འགྲེལ་ཆེན་དོ་ཤལ་ཕྲ་མོ། སྤྱི་དོན་ནམ་རྒྱུད་ཀྱི་དཀའ་གནད་རྣམས་ལ་དྲི་
ཚིག་དངུལ་དཀར་མེ་ལོང་། ཕྱོགས་ཀྱི་སྨན་པ་རྣམས་ལ་སྤྲིངས་ཡིག
རིན་ཆེན་འཁྲུངས་དཔེའམ་སྨན་ངོ་
གསལ་བྱེད། རྒྱུད་ ཕྱི་ མའི་ སྨན་ ངོ་ གསལ་ བྱེད་ བདུད་ རྩིའི་སྒྲོན་མེ། རྩ་འགྲེལ་སྨྲ་ བའི་ མཆོག་ ཐོབ།
བཤད་འགྲེལ་ཚིག་དོན་ཉི་ མ། མན་འགྲེལ་བདེ་བའི་འདོད་འཇོ། ཕྱི་འབྲེལ་ལག་ལེན་གསལ་བྱེད།
སྙིང་པོ་བསྡུས་པ། ཁོག་འབུགས་ལེགས་བཤད་གསེར་གྱི་སྙེ་མ། བྱེ་བ་རིང་བསྲེལ་གྱི་དཀར་ཆག་མཁས་
པའི་ཡིད་འཕྲོག བྱང་བའི་རྒྱུད་བཞི་བཀའ་སྒྲུབ་ཀྱི་ལན་དཀར་པོ་ཆིག་ཐུབ་བམ་དབང་པོའི་ལག་ཉལ།
དྲིས་ལན་སྣ་ཚོགས་དང་ག་བུར་སོགས་ཀྱི་སྐྱོན་སེལ་འགའ་ཞིག རྒྱུད་བཞི་བཀའ་དང་བསྟན་བཅོས་རྣམ་
པར་དབྱེ་བ་མུན་སེལ་སྒྲོན་མེ། རྩ་བཤད་གཉིས་དང་ཕྱི་རྒྱུད་རྩ་མདོའི་ཡན་གྱི་འགྲེལ་བ་མེས་པོའི་ཞལ་
ལུང་། ཤེས་བྱ་སྤྱིའི་ཁོག་འབུགས་སོགས་མཛད་དེ་གོམ་གང་མདུན་སྤོས་ཀྱིས་སྔ་ རབས་ རྒྱུད་འགྲེལ་མི་
འཐད་པ་རྣམས་ལ་ལུང་རིགས་ཚད་གསུམ་གྱིས་སུན་འབྱིན་བྱས་ཏེ་རང་ལུགས་འཐད་ལྡན་བཞག་པ་དང་།
ཐ་ན་གྲྭ་ཐང་རྒྱུད་བཞིའི་མ་ཟིན་ལ་དཔྱད་གསུམ་དག་པའི་ཞུས་ཆེན་དག་བཅོས་ཀྱིས་པར་བརྐོ་འགྲེམས་སྤེལ་
གནང་བ་ནི་གསོ་རིག་ལོ་རྒྱུས་ཐོག་ཐེངས་དང་པོ་ཡིན་ལ། འདིས་གངས་ལྗོངས་ཡོངས་སུ་འཆད་ཉན་དར་
སྤེལ་འགྲོ་བར་ཕྱག་རྗེས་རླབས་ཆེན་བསྐྲུན་ཡོད།
གོང་གསལ་ལུགས་སྡེ་འདི་གཉིས་ཀྱི་གྱེས་ཚུལ་ནི། གཙོ་བོ་དཔལ་ལྡན་རྒྱུད་བཞིའི་གཞུང་དོན་དང་
དཀའ་གནད་འགའི་སྐོར་ལ་བཞེད་པ་མི་འདྲ་བ་བྱུང་བ་དང་། དེ་བཞིན་དུ་རྒྱུད་བཞི་བཀའ་བསྟན་གང་
ཡིནདང་སྨན་རྫས་འགའི་ངོས་འཛིན་མི་འདྲ་བར་བརྟེན་ནས་སྨན་བཅོས་ཕྱག་ལེན་ཁྲོད་རང་ཡུལ་གྱི་ས་
ཕྱག་སྲོལ་བྱུང་བས་ལུགས་གཉིས་ཀ་རང་རང་གི་གཞུང་གི་རྣམ་བཤད་དང་། ནད་གཞིའི་ངོས་འཛིན།
བབས་སོགས་ཕྱི་རོལ་ཡུལ་གྱི་ཆ་རྐྱེན་མི་འདྲ་བས་རྐྱེན་བྱས་ཏེ་ནད་གཞི་གསོ་ཐབས་ཐད་ཀྱང་ཐུན་མིན་གྱི་
སྨན་བཅོས་ཀྱི་གསོ་ཐབས་བཅས་ཕྱོགས་ཡོངས་ནས་མ་ལག་ཆ་ཚང་བ་གྲུབ་བོ། །
དང་པོ། གཞུང་དོན་ཐད་ཀྱི་དགོངས་པ་མི་འདྲ་བ།
བྱང་བས། སྟོན་པས་གསུངས་པའི་ཚིག་གཅིག་པོ་དེ་ཤེས་རབ་སྟོང་བ་ཉིད་དང་ཐབས་བདེ་བ་ཆེན་
པོས་སྟོན་བྱེད་ཀྱི་ཨེ་ཝཾ་ཡིན་ལ། སྟོན་པས་ཨེ་ཝཾ་གཅིག་པོ་ལས་མ་གསུངས་ཀྱང་།
འཁོར་སྡེ་བཞི་པོས་
། སངས་རྒྱས་
རང་རང་གི་སྟོན་པའི་ལུགས་སུ་གོ་བར་ཟད་དེ། སྟོན་པའི་ཐུགས་རྗེ་ཕྱོགས་རིས་མེད་མོད་ཀྱང༌། ། གང་
ཟག་མོས་པའི་མཐོང་སྣང་སོ་སོར་ཤར། ། ཞེས་པར་ཟུར་མཁར་བས་དགག་བཞག་བྱས་ཏེ།
ཀྱིས་ཚིག་གཅིག་ཏུ་གསུངས་པའི་ཨེ་ཝཾ་དེ་ལྷ་དང་ལྷ་མ་ཡིན་སོགས་གང་གི་སྐད་དུ་གསུངས། ལེགས་པར་
སྦྱར་བ་ལྷའི་སྐད་ཁོ་ནར་གསུངས་སོ་ཞེ་ན། འོ་ན་མི་དང་ལྷ་མ་ཡིན་སོགས་ཀྱིས་གོ་མི་ནུས་ཏེ་ལྷའི་སྐད་ཁོ་
ནར་གསུངས་པའི་ཕྱིར། གཞན་ཡང་སངས་རྒྱས་ཀྱི་གསུང་དེ་རྣམ་པ་ཐམས་ཅད་པ་མ་ཡིན་པར་འགྱུར་ཏེ་
ཞེས་སོགས་ཀྱི་རིགས་པ་སྤྲོས་ནས་ཨེ་ཝཾ་ཞེས་པ་དངོས་སུ་བསྒྱུར་ན་འདི་སྐད་ཅེས་བྱ་བ་ཡིན་ལ།
འདི་སྐད་
ཅེས་སྨོས་པས་དོན་ཙམ་ཡང་མི་སྟོན། དོན་གྱི་ཁྱད་པར་ཇི་ལྟར་སྟོན་ན་ཞིབ་ཏུ་སོམས་ཤིག ། ཅེས་དང་།

56
'99 全国藏医药学术研讨会交流论文
རང་ལུགས་ཀྱི་སྐབས་སུ། སྟོན་པས་གསུངས་པའི་ཚིག་གཅིག་ཅེས་པ་ཚིག་འབྲུ་གཅིག་ཁོ་ནའི་དོན་མ་ཡིན་
ཏེ། སྟོན་པས་འཁོར་སྡེ་བཞི་པོ་སོ་སོའི་གོ་ཚུལ་དང་མཐུན་པར་གསོ་དཔྱད་འབུམ་པ་སོགས་རྣམ་པ་བཞི་
ཀའི་ཚིག་ཏུ་མ་གསུངས་པར། གསུང་རྣམ་པ་ཐམས་ཅད་པའི་རང་བཞིན་གྱི་ཟབ་མོ་ཚིག་གི་རྒྱུན་ཅིག་ཁོ་
ནས་གསུངས་པ་ལས་འཁོར་སྡེ་བཞི་པོ་སོ་སོར་རང་རང་གི་སྟོན་པ་བཅོམ་ལྡན་འདས་སྨན་གྱི་བླ་མ་ཁོ་ནའི་
ལུགས་སུ་གོ་བར་ཟད་དོ། ། ཞེས་གསུངས་པ་ལྟར་སྟོན་པའི་གསུངས་པའི་ཚིག་གཅིག་ནི་གོང་བཤད་བཞིན་
ཨེ་ཝཾ། ཨོཾ་ཨ་ཐཱ་ཞེས་པ་ལྟ་བུའི་ཚིག་འབྲུ་གཅིག་གི་དོན་མ་ཡིན་པར་ཚིག་རྒྱུན་གཅིག་ལ་གོ་དགོས་པར་སྙམ།
དེ་ཡང་ཡིན་ཏེ་སྟོན་པས་གསུངས་པའི་ཚིག་རྒྱུན་གཅིག་པོ་དེ་ཉིད་འཁོར་སྡེ་བཞི་པོ་སོ་སོའི་རང་རང་གི་མོས་
པ་དང་རྗེས་སུ་མཐུན་པར་གོ་བའི་ཕྱིར་ཏེ། ལྷ་རྣམས་ཀྱིས་གསོ་དཔྱད་འབུམ་པ་དང་། དྲང་སྲོང་རྣམས་
ཀྱིས་ཙ་ར་ཀ་སྡེ་བརྒྱད། ཕྱི་བས་དབང་ཕྱུག་ནག་པོའི་རྒྱུད།
གོ་བར་མཇུག་དོན་ལེའུ་དང་མཐུན་ནོ། །
ནང་བས་རིགས་གསུམ་མགོན་པོའི་སྐོར་དུ་
གཞན་ཡང་། དགུན་ཟླ་སོགས་ཀྱི་ངོས་འཛིན་དང་ཉི་ཟློག་ཐད་ལ་བྱང་ཟུར་གཉིས་ངོས་འཛིན་མི་
འདྲ་བ་བྱུང་བ་( ཞིབ་ཏུ་མེས་ཞལ་ཀྱི་ཤོག་ངོས་366སྟེང་གསལ)དང་། རྒྱུད་བཞི་ལས། ནད་དང་གཉེན་
པོ་གསོ་བའི་ཐབས་གསུམ་ལས། ། གསོ་ཡུལ་ནད་ལ་བཞི་བརྒྱ་རྩ་བཞི་གསུངས། ། རྒྱས་པར་ཕྱེ་ན་སྟོང་དང་
ཉིས་རྒྱ་ཡོད། ཞེས་པར་བྱང་བ་བཀྲ་ཤིས་དཔལ་བཟང་གི་འགྲེལ་ཆེན་དུ། རྩ་རྒྱུད་ཀྱི་དབྱེ་སྒོ་ལྟར་ན།
བཤད་རྒྱུད་ཀྱི་
རླུང་མཁྲིས་བད་ཀན་འདུས་པ་བཞི་ལ་བརྒྱ་རྩ་རེ་རེ་སྟེ་བཞི་བརྒྱ་དང་རྩ་བཞི་ཞེས་དང་།
དབྱེ་སྲོལ་ཉེས་པ་གཙོ་བོ་རིགས་གནས་བཞིའི་སྒོ་ནས་འབྱེད་པ་དང་། མན་ངག་རྒྱུད་ཀྱི་དབྱེ་སྒོ་ལ།
རྒྱུའི་
འདོད་ཆགས་ལ་སོགས་པ་ལྔ་དང་། ངོ་བོའི་ནད་ལ་རླུང་རྐྱང་བ་དང་མཁྲིས་ལྡན་བད་ལྡན་གསུམ། དེ་
བཞིན་དུ་མཁྲིས་པ་དང་བད་ཀན་གཉིས་ལའང་གསུམ་གསུམ་སྟེ་དགུ། སྨུག་པོ་སོགས་འདུས་ནད་བདུན་
...‘སྟོང་དང་ཉིས་བརྒྱ་ངེས་པར་འབྱུང་ངོ༌། ། ། ཞེས་དང་། ཕྱི་རྒྱུད་ཡོངས་གཏད་ཀྱི་དབྱེ་སྲོལ་ལྟར་ན།
གོང་གི་བཅོས་དགོས་བརྒྱ་རྩ་གཅིག་ལ་ལྟར་སྣང་མ་བཅོས་རང་བཞིན་འཚོ་བ་སོགས་བཞི་སྦྱར་པས་བཞི་བརྒྱ་
རྩ་བཞིའོ། ། ཞེས་འགྲེལ་བར་ཟུར་མཁས་བས། དེ་ལ་རྩ་རྒྱུད་དུ་རླུང་མཁྲིས་བད་ཀན་འདུས་པ་བཞི་ལས་
བཞི་བརྒྱ་རྩ་བཞིར་འདྲེན་པ་འདི་ལེའུ་དྲུག་པོ་གང་ནས་བཤད། བཤད་ན་བསྒྲོངས་དང་། བྱ་དགའ་ཆེ་
ཐང་དུ་སྦྱིན་པར་བྱའོ། ། བཤད་རྒྱུད་ཀྱི་དབྱེ་ལུགས་ཕྱི་རྒྱུད་འདིར་སྦྱར་བ་ལ་གནོད་བྱེད་གཞན་པ་རྣམས་
དང་མཚུངས་ཤིང་། མན་ངག་རྒྱུད་ཀྱི་ལུགས་འདིའང་གྲངས་འགྲིག་པ་ཙམ་གྱིས་ ཆོག་ ན་ བདེན་ མོད།
དེའི་
གཞན་དུ་ན་འདོད་ཆགས་དང་ཞེ་སྡང་ལ་སོགས་པ་ནད་བཞི་བརྒྱ་རྩ་བཞིའི་ནང་ཚན་དུ་འདྲེན་ན།
གཉེན་པོ་བཅུ་དང་སྟོང་རྩ་གཉིས་ཀྱི་ནང་ནས་དེང་སང་འདི་དང་འདིའོ་ཞེས་འདྲེན་དགོས་པས་འདོད་
ཆགས་ལ་ཕན་པ་དེ་གང་ཡིན། ལུས་ལ་སྨན་དཔྱད་བྱས་པས་འཁོར་བ་རྩད་ནས་འབྱིན་པའི་ཐབས་ཡོད་ན་
ཁྱོད་རང་ལ་ཤིན་ཏུ་མཁོ་བར་སྣང་སྟེ། འཁོར་བའི་རྩ་བ་མ་རིག་པས་མྱོས་སྣང་བའི་ཕྱིར་རོ་ཞེས་སོགས་
རྣམ་དཔྱོད་བློ་གྲོས་ཀྱི་མདའ་མོས་ཕ་རོལ་མི་འདོད་དགྲ་བོའི་སྲོག་བཀུམ་ཡོད།
གཏར་རྩ་དོན་བདུན་ལ་བྱང་པས། ཁྱོན་གྲངས་མགོ་ལ་ཉི་ཤུ། ལག་པར་སོ་བཞི། རྐང་ལ་བཅོ་

༩༩ལོའི་རྒྱལ་ཡོངས་བོད་ལུགས་གསོ་རིག་གི་རིག་གཞུང་བགྲོ་གླེང་ཚོགས་འདུའི་ཆེད་རྩོམ།
57
བརྒྱད། སྦུབས་ལ་ལྔ་བགྲངས་ཤིང་ལག་པའི་སོར་མོའི་བར་རྩ་ལྔ་ཐོང་རྩ་གཉིས་སོགས་གཏར་རྩ་གྱ་བཞི་
བགྲངས་ཀྱང་། ཟུར་མཁར་བའི་སྡོམ་ཚིག་ཏུ་བཀོད་པ་ནི་དེང་སང་ལྷ་རྗེ་རྣམས་ལ་ཡོངས་གྲགས་ཡིན་ཏེ།
མགོ་སྐེ་ལ་ཉེར་གཅིག ལག་པར་སོ་བཞི། རྐང་བར་བཅོ་བརྒྱད། སྦུབས་ལ་བཞི་བཅས་གྲངས་འདྲེན་
དང་བཅས་པ་འཐད་དོ། །
དྭངས་མ་ལེན་པའི་རྩ་དགུར་མཆིན་ལམ་བརྒྱུད། ། ཅེས་པའི་འགྲེལ་བར་བྱང་བས། ཐོག་མར་ཕོ་བ་
ནས་དྭངས་མ་ལེན་པའི་རྩ་དགུར་ཞུགས་ནས་མཆིན་པའི་ལམ་བརྒྱུད་དེ་ཞེས་རྩའི་རྣམ་གྲངས་དགུ་ལ་ངོས་
བཟུང་བར། ཟུར་མཁར་བས་བོད་སྔ་རབས་པ་འགའི་མཚན་བཏོན་རྗེས། དེ་དག་ཐམས་ཅད་ཀྱི་རྟོག་
པ་ལ། ཕོ་བ་དང་མཆིན་པ་གཉིས་དྭངས་མ་ལེན་པའི་རྩ་དགུས་འབྲེལ་ཡོད་དེ་སྙམ་པའམ། ཡང་ན་གང་
ཡང་དཔྱད་མ་ཤེས་པར་གཞུང་ཚིག་ལྷུག་པར་བཏང་བ་ཙམ་ལས་མ་བྱུང་མོད།
དེ་གཉིས་ཀྱི་བར་ན་དངོས་
སུ་འབྲེལ་བའི་རྩ་ནི་རྟ་རྔ་བཤགས་པའི་ཚད་ཙམ་མེད་ན་དགུ་ཙམ་འབྱུང་བ་ལྟ་ཅི་སྨོས། འོན་ཀྱང་གཞུང་
གི་དགོངས་པ་ནི། ཕོ་བ་རང་གི་ནང་ངོས་ན་རྩ་སྦུབས་ཤིན་ཏུ་ཕྲ་བ་དྲ་བ་ལྟར་ཡོད་པའི་ནང་ནས་མཆིན་
པའི་རྩ་བ་ཕྱོགས་དང་གང་རེག་པའི་རྩ་མིག་གཙོ་ཆེ་བའི་དབང་དུ་བྱས་པ་དགུ་ལས་ངང་གིས་འོང་བ་མཆིན་
པའི་རྩ་བོ་ཆེར་འགྲོ་སྟེ། དཔེར་ན་གཉེ་མ་ནས་ལྒང་བར་ཆུ་གསོག་པའམ།
རས་ཚགས་དམ་པོར་ཆུ་
བླུགས་པར་ ངང་ གིས་ འཛག་པའམ། རྫ་ སོ་མ་བཏང་བར་ ཆུ་བླུག་ པ་རྔུལ་ བ་ ལྟར་ འགོ་ བར་ དགོངས་
པའོ། ། ཞེས་ཚན་རིག་དང་མཐུན་པའི་འགྲེལ་བ་གནང་ཡོད།
ཅི་ཕྱིར་གློ་སྙིང་གཡས་གཡོན་ཕྱོགས་མེད་ཀྱང༌། ། སྙིང་གི་རྩེ་མོ་དེ་ལྟར་བསྟན་པའི་ཕྱིར། ། ཞེས་པར་
བྱང་བ་བཀྲ་ཤིས་དཔལ་བཟང་གིས། དོན་སྣོད་གཉིས་གཉིས་གདགས་སྲིབ་འབྲེལ། ། དོན་གྱི་རྗེས་སུ་སྣོད་
འབྲང་ཕྱིར། ། གསལ་དང་མི་གསལ་ཚུལ་དུ་གནས། ། དབང་པོ་གཞུ་ཡི་ཕྱི་ནང་བཞིན། ། ཐབས་དང་ཤེས་
རབ་གོ་ལྡོག་པའི། ། སྙིང་རྩེ་རོ་མའི་དབང་གིས་ཡིན། ། ཞེས་འགྲེལ་བར་ཟུར་མཁར་བས། འོ་ན་མོ་ལ་
སྙིང་མེ་ཁམས་དང་ལོང་ལྕགས་ཁམས་དང་། གློ་བ་ལྕགས་ཀྱི་ཁམས་དང་རྒྱུ་མ་མེ་ཁམས་མི་མཐུན་པའི་
ཕྱོགས་སྡེབ་དགོས་པར་འགྱུར་ཞིང་། མོ་ལ་ཚོན་རྩ་གཉིས་པོ་གཡས་གཡོན་ལྡོག ཅེས་པ་ཅི་ཡང་མ་གོ་
བར་ཟད་པས་ཆེན་པོ་དག་གཞུང་ལའང་དབང་ཆེན་བྱེད་པར་ཟད་དོ། ། དེ་ལ་དོན་ཀྱི་རྩ་རྣམས་མི་གསལ་
བའི་དཔེར། འཇའ་ཚོན་གྱི་ཕྱི་ནང་བཞིན་འགྲེལ་བས་ཀྱང་རྒྱས་པར་བཤད་མོད། འཇའ་ཚོན་ལ་ཕྱི་
ནང་ཡོད་པ་ མཐོང་བ་ ངོ་མཚར་གྱི་གནས་ཡིན་ཞིང་། གལ་ཏེ་གསལ་མི་གསལ་ཙམ་ཡོད་དུ་ཆུག་ཀྱང་།
དོན་སྣོད་ཀྱི་རྩའི་འཕར་ཚུལ་ལ་གསལ་མི་གསལ་ཡོད་པར་མི་འགྲུབ་སྟེ། གཡས་གཡོན་དུ་རྩ་དྲུག་ཚོན་སྐུད་
སྒྲིལ་བ་འཕར་བ་ལྟར་ཁས་མ་བླངས་སམ། ཁ་དོག་གི་གསལ་མི་གསལ་འབྱུང་བ་ནི་ནམ་ཡང་མི་རིགས་ཏེ།
རྩའི་འཕར་ཚུལ་མིག་གི་ཡུལ་མ་ཡིན་པའི་ཕྱིར། དོན་སྣོད་གཉིས་གཉིས་གདགས་སྲིབས་སུ་འབྲེལ་བ་དང་།
དོན་གྱི་རྗེས་སུ་སྣོད་འབྲང་ན་སྣོད་དྲུག་གི་རྩ་སོ་སོར་བཤད་མི་དགོས་ཏེ། སྣོད་རྣམས་དོན་གྱི་རྗེས་སུ་
འབྲངས་པའི་ཕྱིར། ཡང་ཐབས་དང་ཤེས་རབ་གོ་ལྡོག་པའི། ། སྙིང་རྩེ་རོ་མའི་དབང་གིས་ཡིན། ། ཞེས་པ་
རྩ་རོ་མ་གང་དུ་གནས་པའི་ཕྱོགས་སུ་སྙིང་རྩེ་གཏོད་ཅིང་།
དེའང་ཐབས་ཤེས་གོ་ལྡོག་བརྩི་དགོས་ཞེས་པའི་

58
'99 全国藏医药学术研讨会交流论文
དོན་དུ་སྣང་མོད། དེ་ལྟ་ན་སྐྱེས་པའི་སྙིང་རྩེ་གཡས་སུ་གཏོད་དགོས་པར་འགྱུར་ཏེ། སྐྱེས་པ་ལ་རོ་མ་
གཡས་སུ་ཡོད་པའི་ཕྱིར། བུད་མེད་ལ་དེ་ལས་ལྡོག་ན་རོ་མ་དང་སྙིང་རྩེ་གཉིས་ཀ་གཡོན་དུ་གཏོད་དགོས་
པར་འགྱུར། ཞེས་སོགས་ཚད་གསུམ་གྱི་རིགས་པས་མི་འདོ